קריסטי נואם

קריסטי לין נואם (באנגלית: Kristi Lynn Noem; נולדה ב-30 בנובמבר 1971) היא פוליטיקאית אמריקאית חברת המפלגה הרפובליקנית. מכהנת בתפקיד מושלת דקוטה הדרומית מינואר 2019. קודם לכן כיהנה כנציגת דקוטה הדרומית בבית הנבחרים של ארצות הברית משנת 2011, ומ-2007 ועד אז כחברת בית הנבחרים של דקוטה הדרומית. נואם נולדה בווטרטאון שבדקוטה הדרומית, בתם של קורין ורון ארנולד. היא גדלה בחווה חקלאית ועסקה בגידול בקר. לאחר שאביה נהרג בתאונת עבודה, היא הפסיקה את לימודיה בקולג' וחזרה לעבוד בחווה המשפחתית. ב-1997 זכתה בפרס החוואית הצעירה של מדינת דקוטה הדרומית. ב-2011 היא השלימה את התואר הראשון במדע המדינה באוניברסיטת המדינה של דקוטה הדרומית. ב-2006 נבחרה לבית הנבחרים של דקוטה הדרומית וב-2008 נבחרה לכהונה נוספת. בנובמבר 2010 ניצחה בבחירות לבית הנבחרים של ארצות הברית והדיחה את חברת הקונגרס המכהנת מהמפלגה הדמוקרטית, סטפני הרסט סאנדלין, ברוב של 48% לעומת 46% ליריבתה. ב-2012 נבחרה לכהונה נוספת ברוב של 57%, ב-2014 נבחרה לכהונה שלישית ברוב של 67%, ב-2014 לכהונה רביעית וב-2016 לכהונה חמישית ברציפות. היא כיהנה כחברה בוועדה לענייני מיסים ותקציבים ועמדה בראש שדולת הנשים בבית הנבחרים. 87 החברים החדשים הרפובליקנים שהחלו בכהונתם בבית הנבחרים ב-2011 בחרו בנואם כאשת הקשר שלהם להנהגת המפלגה, ובכך היא הייתה לאישה השנייה בהנהגת המפלגה בבית. על פי העיתון The Hill, תפקידה היה לדחוף את הנהגת המפלגה לבצע קיצוצים משמעותיים בהוצאות הממשלה הפדרלית ולסייע ליושב ראש הבית ג'ון ביינר לעמוד בציפיותיהם של החברים החדשים. במרץ 2011, הציע חבר הבית מטקסס, פיט סשנס, את שמה של נואם כאחת מהמנהלים האזוריים של וועדת הקונגרס הלאומית של הרפובליקנים בבחירות 2012. לאחר שנבחרה לקונגרס, המשיכה נואם בלימודיה באמצעות למידה מרחוק. הוושינגטון פוסט כינה אותה כ"מתלמדת החזקה ביותר", על כך שהיא קיבלה נקודות זכות על תפקידה כחברת בית הנבחרים. ב-2012 היא קיבלה תואר בוגרת אוניברסיטה במדע המדינה מאוניברסיטת דקוטה הדרומית. ב-8 במרץ 2011, הכריזה נואם על הקמת הנהגת ועדת פעולה פוליטית בשם KRISTI PAC, שם המבוסס על ראשי תיבות בדיעבד של "Keeping Republican Ideas Strong, Timely and Inventive" ("לשמור על הרעיונות הרפובליקנים חזקים, עדכניים ומתחדשים"). היא הייתה בין חברי הבית החדשים שגייסו את הכספים המרובים ביותר ברבעון הראשון של אותה שנה, כאשר גייסה 169,000 דולר. נואם אמרה שארצות הברית זקוקה ל"גישת כל-האפשרויות באנרגיה" שכוללת אנרגיה מתחדשת כמו אנרגיית רוח ושימוש באתנול, ובה בעת להבין את הצורך ב"תמהיל אנרגיה מאוזן, שישים קץ לתלותה של אמריקה בנפט מארצות חוץ". נואם תמכה בקו צינור קיסטון ובקידוחים ימיים. היא הייתה שותפה לקידומן של שלוש הצעות חוק שעל פי טענתה היו אמורות להפחית את תלותה של ארצות הברית בנפט ממקורות חוץ באמצעות הפסקת הדחיה של הקידוח במים עמוקים במפרץ מקסיקו וחידוש המכירה של זיכיונות הקידוח מול חופי וירג'יניה. ב-2011 היא קידמה צעדים לעצירת מימון לסוכנות להגנת הסביבה עבור תקנים קפדניים יותר לזיהום אוויר של חלקיקי חומר. נואם התנגדה להצעת החוק שהגיש הסנאטור מדקוטה הדרומית טים ג'ונסון שהייתה אמורה לייעד שטח של 48,000 אקרים (190 קמ"ר) של מישורי העשב הלאומיים של הבאפלו (Buffalo Gap National Grassland) כחלק מהמערכת הלאומית לשימור אזורי טבע בראשיתי. היא ציינה שהאדמות כבר מנוהלות כאזור נקי מכבישים באופן דומה לאזור טבע בראשיתי, וטענה ששינוי הגדרתן לאזור טבע בראשיתי יגביל בהמשך את גישתם של החוכרים אליהן ויסכן את זכויות הרעייה. בשנים 2013–2015 הייתה נואם חברה בוועדת הכוחות המזוינים של בית הנבחרים, שם היא הייתה שותפה לעבודה על חוק סמכות ההגנה הלאומית. מינויה לוועדה הועיל לבסיס חיל האוויר אלזוורת' בדקוטה הדרומית. במרץ 2011 היא מתחה ביקורת על גישתו של הנשיא ברק אובמה בנוגע לתקיפה הצבאית הבין-לאומית בלוב, קראה לו למסור מידע נוסף בנוגע לתפקידה של ארצות הברית בעימות וההגדירה את הצהרותיו כמעורפלות ודו-משמעיות. נואם התנגדה לחוק הגנת החולה וטיפול בר השגה (אובמה-קֶר), והצביעה בעד ביטולו. לאחר שלא הצליחה בביטולו, היא ביקשה למחוק אותו תוך שמירה על צעדים כמו חוק שיפור הבריאות לאינדיאנים, והסעיף בחוק שמאפשר להורים להשאיר את ילדיהם בביטוח הבריאות שלהם גם לאחר שמלאו להם עשרים. היא ביקשה להוסיף סעיפים כאלו לחוק הפדרלי כמו הגבלות על תביעות רשלנות רפואית ומתן אפשרות למטופלים לרכוש תוכניות ביטוח רפואי במדינות אחרות. היא תמכה בקיצוצים במימון המדיקאייד שהוצעו על ידי יושב ראש ועדת התקציב של בית הנבחרים, הרפובליקני פול ראיין. מחקר העלה שצעד שכזה עשוי היה להפחית את התועלת שהפיקו מטופלי מדיקאייד בדקוטה הדרומית ב-55 אחוזים. נואם תמכה בצו הנשיאותי 13769 של הנשיא דונלד טראמפ שהישעה את תוכנית הפליטים של ארצות הברית ל-120 ימים ואסר את כניסתם לארצות הברית של בעלי אזרחות של שבע מדינות בעלות רוב מוסלמי למשך 90 ימים. היא אמרה שהיא תמכה באיסור זמני על קליטת פליטים מאזורים מוכי טרור, אך "לא התייחסה לשאלה אם היא תומכת בהיבטים אחרים של הצו, שהובילו למעצרם של תושבים ששוהים בארצות הברית כחוק כמחזיקי כרטיס גרין קארד ואנשים בעלי אזרחות כפולה כאשר הם נכנסו מחדש לתחומי ארצות הברית". ב-2017 השתתפה נואם בוועדה בה נוהלו דיונים על העברת חוק הפחתות מס ומשרות (Tax Cuts and Jobs Act), שבו היא הציגה מתון קיצוץ מס ממוצע של 1,200 דולר לכל משפחה בדקוטה הדרומית. ב-2018 דווח שנואם תמכה ברעיון של חברי "ועידת החרות" (Freedom Caucus) השמרניים לצרף את הצעת החוק שלה למיסוי על מכירות אונליין לחבילת מימון ממשלתית כחלק ממכלול אחד. התנהל דיון בבית המשפט העליון של דקוטה הדרומית שהיה קשור לדרישה מקמעונאים מחוץ למדינה לגבות את מיסי המכירה שלהם. נואם אמרה שניתן לדרוש מהעסקים בדקוטה הדרומית (ובהרחבה, עסקים ברמה לאומית) "לעמוד בדרישות של אלף חוקי מס שונים ברמה הלאומית ללא הכלים הדרושים לכך", והוסיפה שהצעת החקיקה שלה מספקת את התיקון הנחוץ. נואם הגדירה את הגרעון התקציבי כאחת הסוגיות החשובות שניצבו בפני הקונגרס. היא הייתה שותפה להצעת החוק שדרש שסך כל ההוצאה בכל שנה תקציבית לא יעלה על סך ההכנסות. היא הביאה את הסוכנות להגנת הסביבה, המחלקה לענייני חיילים משוחררים, מדיקאייד, מיזמים לרכבת מהירה, סחר בפליטות (אנ') וסבסוד מערכת הרכבת התחתית של וושינגטון כדוגמאות לתוכניות פדרליות שבהן היא הייתה מעוניינת לראות קיצוצים. ב-2011 ציינה נואם שהיא תצביע בעד העלאת תקרת החוב הלאומית, אך רק אם "היא תהיה קשורה לרפורמות תקציביות שישנו את האופן בו אנו מוציאים את הדולרים שלנו וכיצד וושינגטון די. סי. תתנהל בעסקיה. זה לא יוכל להיות אך ורק קיצוץ חד פעמי". בסופו של דבר היא הצביעה בעד חוק בקרת התקציב של 2011, שאפשר לאובמה להעלות את תקרת החוב בתמורה לקיצוצים בתקציב שעליהם תחליט ועדה דו-מפלגתית. היא גם הביעה את רצונה לבטל את מס הירושה, להפחית את מס התאגידים, ולפשט את חוקי המס. היא טענה שאין להעלות מיסים כדי לאזן את התקציב. ב-14 בנובמבר 2016 הודיעה נואם על כוונתה להתמודד בבחירות על משרת מושלת דקוטה הדרומית ב-2018, ולא להתמודד על תקופת כהונה נוספת בבית הנבחרים. בבחירות המקדימות של המפלגה הרפובליקנית שהתקיימו ב-5 ביוני 2018, היא הביסה את התובע הכללי של המדינה, מרטי ג'קלי, בהפרש של 56 מול 44 אחוזים. בבחירות הכלליות היא ניצחה את מועמד המפלגה הדמוקרטית, בילי סאטון, בהפרש של 51 מול 47.6 אחוזים. ב-12 בנובמבר 2021, הכריזה נואם על כוונתה להתמודד על תקופת כהונה שנייה כמושלת. חמישה ימים לאחר מכן הכריז חבר בית הנבחרים של דקוטה הדרומית, הרפובליקני סטיבן האגארד, שגם הוא יתמודד על משרת המושל נגד נואם. ב-1 בפברואר 2022, הודיע מנהיג סיעת המיעוט בבית הנבחרים של דקוטה הדרומית, ג'יימי סמית', על כוונתו להתמודד על מועמדות הדמוקרטים למשרת המושל. בסופו של דבר, ניצחה נואם את סמית' בבחירות הכלליות כאשר זכתה ב-62 אחוזים מהקולות מול 35 האחוזים שקיבל סמית'. על אף תחזיות למרוץ תחרותי, ניצחה נואם ב-17 מחוזות שבהם זכו הדמוקרטים לרוב בבחירות הקודמות, וקבעה שיא של מספר הקולות הגדול ביותר שקיבל עד אז מועמד למשרת המושל. ב-5 בינואר 2019 הושבעה קריסטי נואם כמושלת דקוטה הדרומית ה-33, האישה הראשונה שנבחרה לתפקיד מאז כינון המדינה. נואם היא מתנגדת להפלות. עוד כאשר היא התמודדה על כהונתה הראשונה בבית הנבחרים, היא זכתה בתמיכת הקבוצה נגד ההפלות על שם סוזן ב. אנתוני (אנ'), נואם חתומה על כמה הצעות חוק שמגבילות הפלות, באומרה שהצעות חוק אלו "יכו את מבצעי ההפלות בדקוטה הדרומית". היא גם אמרה "שגוף איתן וגדל בהתמדה למחקר רפואי מספק עדויות שעוברים יכולים לחוש, לחשוב ולזהות קולות מתוך הרחם. גם הם אנשים, וחובה לתת להם את אותו הכבוד הבסיסי כמו כל אחד אחר". בעקבות פסק דין דובס נגד הארגון לבריאות נשים בג'קסון, שהפך על פניו את פסק דין רו נגד וייד, הפכה דקוטה הדרומית לאחרת המדינות הראשונות שחוקקו חוק בלתי ניתן לאכיפה לאיסור על הפלות, שמגדיר מקרים יוצאים מן הכלל רק כאשר חיי האם בסכנה. כאשר נשאלה נואם על המקרה של ילדה בת עשר שנאנסה באוהיו ונסעה לאינדיאנה כדי לבצע שם הפלה (אנ'), היא אמרה שהיא לא תתמוך בשינוי החוק כדי להתיר יוצאים מן הכלל של קורבנות אונס, בהסבירה שהיא לא "מאמינה שמצב טרגי צריך להיות מונצח על ידי טרגדיה אחרת". בתגובה למחאות נגד קו צינור קיסטון, שיתפה לשכתה של נואם פעולה עם חברת האנרגיה TC Energy לחקיקת חוק נגד מחאות, שעליו חתמה נואם במרץ 2019. החוק התיר מימון לכיסוי עלויות השיטור באירועי המחאה. חוק נוסף הועבר לגיוס מימון עבור הטלת עונשים אזרחיים על ייעוץ, ניהול, או עידוד השתתפות במהומות. כתוצאה מכך אסרה שמורת האינדיאנים פיין רידג' על נואם להיכנס לשטחה. ארגון איכות הסביבה מועדון סיירה, וקבוצות אחרות, הגישו עתירות נגד החוקים, בטענה שהם הפרו את התיקון הראשון לחוקת ארצות הברית בכך שהם עודדו את המדינה לתבוע מפגינים. ב-2020, לאחר שבית משפט פדרלי פסל סעיפים בחקיקה זו כנוגדים את החוקה, הגישה נואם חקיקה נוספת לביטול הסעיפים של הצעת החוק הקודמת ולהבהרת ההגדרה של הסתה למהומות. ביולי 2020, לאחר שנמנע מבתה בת ה-26 של נואם, קסידי פיטרס, רישיון שמאות מקרקעין, זימנה נואם ללשכתה את שרי ברן, שניהלה את תוכנית ההסמכה לשמאים של דקוטה הדרומית במשך שלושים שנה. משתתפים נוספים בפגישה היו פיטרס עצמה, ראש הסגל של נואם, טוני ונהויזן, פרקליטת מחלקת העבודה אמבר מולדר, ומזכירת העבודה מרסיה האלטמן. לשיחה זו הצטרפו דרך הטלפון היועץ הכללי של המושלת, טום הארט, ועורך דין ממחלקת העבודה והרגולציה של דקוטה הדרומית, גרהאם אוי. שבוע לאחר מכן דרשה האלטמן את התפטרותה של ברן. ברן ניסתה שוב ושוב, אך ללא הצלחה, לפתור את הסוגיה לפני התפטרות, ובסופו של דבר הגישה תלונה על אפליה על רקע גיל. היא זכתה ב-200,000 דולר בתור פשרה כחלק מהסכם סודיות בתמורה למשיכת תלונתה והתפטרותה. דוברה של נואם, איאן פרי, הגדיר את ההאשמות כדוגמה לאופן בו נואם חדרה דרך "מחסומי הבירוקרטיה". נואם הגיבה על פרסום ההאשמות בתקשורת בכותבה, "שמעו, הבנתי זאת. התקבלתי לתפקיד הזה. אבל עכשיו התקשורת מנסה להרוס את הילדים שלי" ו"הסיפור הזה הוא רק דוגמה נוספת של אמות מידה כפולות שקיימות בתקשורת... שעוקבת אחרי השמרנים ואחרי ילדיהם ומתעלמת מהליברלים". פרי אמר, "Associated Press מזלזלת בבתה של המושלת כדי לתקוף את אמה באופן פוליטי. לא פלא שהאמון של האמריקאים בתקשורת נמוך ברמה שלא הייתה מעולם". לאחר ש-Associated Press פרסמה את דבר הפרשה, הוטל על ועדת הביקורת של הסנאט של דקוטה הדרומית לחקור אותה. על התובע הכללי של דקוטה הדרומית, ג'ייסון רוונסבורג, הוטל לספק ייעוץ למחוקקים בעניין. באפריל 2021, קראה נואם להתפטרותו של רוונסבורג, לאחר שפורסמו פרטים על חקירה על מותו של הולך רגל שהוא פגע בו ברכבו. לאחר שסירב להתפטר, ביוני 2022, במסגרת הליך הדחה, הרשיעו חברי הסנאט המדינתי את רוונסבורג בשני סעיפים ברוב של 31 תומכים מול 2 מתנגדים, ואסרו עליו לשמש באף משרה ציבורית במדינה. באוקטובר 2021, זימנה ועדת הביקורת של הסנאט את מזכירת העבודה מרסיה האלטמן ואת שרי ברן לדיון בפני הוועדה על תוכנית השמאות לאור המחלוקת שנגעה לתוכנית, לנואם, לבתה של נואם, ועל התשלום שניתן לברן על סך 200,000 דולר בקשר לתביעה על אפליה על רקע גיל. ב-14 בדצמבר העידה ברן בפני הוועדה. היא אמרה שפיטרס הוסמכה בערך במאי או באפריל 2020. בערך ב-20 ביולי אותה שנה היא קיבלה מכתב או ממצאים כאשר היא לא עמדה בדרישות להסמכה. ברן אמרה שנאמר לה על ידי פרקליטת מחלקת העבודה אמבר מולדר ב-26 ביולי להתכונן לדון בשאלה "מהי ההגדרה של ליקוי חמור, מה הקריטריונים לדחייה, כמה דחיות יש מדי שנה, כמה אישורים ניתנים, האם ניתן לומר שקסידי יכולה לקבל כמה שעורים ולהגיש בקשה חוזרת". ברן אמרה שהיא חשה "מתוחה מאוד" ו"מאוימת" כאשר היא נפגשה עם נואם, עם מספר עורכי דין ועם מזכירת העבודה האלטמן. ברן הזכירה במהלך הפגישה בלשכת המושלת כמה שיעורים בשמאות שהיא סברה שיועילו לפיטרס. היא אמרה שנואם הייתה מרוגזת שרק אז נודע לה על השעורים הללו. ברן העידה שההחלטה לחרוג מהנהלים ולהציע הזדמנות שלישית הייתה של האלטמן. ברן אמרה שזה היה מעבר לנהלים המקובלים. ב-24 בפברואר 2022 הגיש חבר בית הנבחרים של דקוטה הדרומית, הרפובליקני ג'ון מילס, הצעת החלטה של הבית, "המתייחסת לצעדי הבלתי מקובלים של המושלת בעניינים הקשורים לתוכנית ההכשרה לשמאות". ב-1 במרץ התקיים דיון על הצעת החלטה זו ובסופה היא לא התקבלה לאחר ש-29 חברי הבית הצביעו בעדה, 38 התנגדו ו-3 נמנעו, בהם יריבה העיקרי של נואם, סטיבן האגארד, והמועמדת לבית הנבחרים של ארצות הברית טאפי הווארד. בתחילת מגפת הקורונה בדקוטה הדרומית, נקטה נואם באסטרטגיית בלימה. כאשר החל הנשיא דונלד טראמפ להתנגד באופן פעיל להתערבות ממשלתית, היא נכנעה והסכימה לגישת חוסר מעורבות. בנובמבר 2020 היא עשתה שימוש בכספים שנועדו להקלה על המגפה כדי לקדם תיירות במקרה של עליית מקרי ההדברה במדינה. היא לא יישמה הוראה לעטות מסכה רפואית, העלתה ספקות בנוגע יעילות לעטייתן, עודדה קיום התקהלויות גדולות ללא ריחוק חברתי או חבישת מסכות, ופקפקה בעצותיהם של מומחים לבריאות הציבור. נכון לדצמבר 2020, היא הייתה אחת ממושלי המדינות המעטים שלא חייבו הסגר או חבישת מסכות. תגובתה שיקפה את הרטוריקה והטיפול של טראמפ למגפה. בזכות תגובתה למגפה, ניתנה לה הזכות לשאת נאום באוגוסט 2020 בוועידה הארצית של הרפובליקנים, נאום שהעלה את הפרופיל שלה ברמה הלאומית. העיתון ארגוס לידר תיאר את נאומה של נואם כרגע המכונן בקריירה הפוליטית שלה. כבר בתחילת המגפה, ביקשה נואם מבית המחוקקים של דקוטה הדרומית להעביר חוק שייתן למזכיר הבריאות של המדינה ולפקידי המחוזות סמכות לסגור עסקים וגופים אחרים. בית המחוקקים דחה את הבקשה. ב-13 במרץ 2020 הורתה נואם לבית הספר K-12 לסגור את שעריהם, וב-6 באפריל היא הרחיבה את הצו עד לסוף שנת הלימודים. באותו יום היא גם הורתה לבתי עסק ולגופי הממשל המקומי ליישם הוראות לריחוק חברתי ואת שאר הקווים המנחים של המרכזים לבקרת מחלות ומניעתן. זמן קצר לאחר מכן הדגישה נואם גם את תפקידה של דקוטה הדרומית בהערכת ההידרוקסיכלורוקווין, תרופה מניעתית שהנשיא טראמפ הציג כמרפאת קורונה. יעילות התרופה מעולם לא הוכחה, והיא עלולה לגרום להפרעת קצב לבבית קטלנית. אחת מהתפרצויות הקורונה הגדולות בארצות הברית התרחשה בדקוטה הדרומית באפריל 2020. מפעל ייצור המזון סמיתפילד בסו פולס ספג ארבעה מקרי מוות, וכמעט 1,300 מעובדי המפעל ובני משפחותיהם נמצאו חיוביים לנגיף. מזכיר הבריאות ושירותי האנוש של ארצות הברית אלכס אזר הטעה קבוצה של מחוקקים שעובדי מפעלי אריזת בשר נדבקו בנגיף לא בהכרח בעת עבודתם, אלא שהרגליהם הביתיים והחברתיים גרמו להדבקה. נואם הייתה ככל הנראה בעלת התפקיד הרשמי הראשונה שהביעה בפומבי את ההשקפה הזו. ב-13 באפריל, בנוגע להתפרצות בה נמצאו מאות עובדים חיוביים לנגיף במפעל סמיתפילד, היא אמרה לפוקס ניוז, "אנו מאמינים ש-99 אחוזים ממה שמתרחש היום לא התרחש בתוך המפעל". המפעל לא הסביר את מותם מנגיף הקורונה של מפקחי מזון של מחלקת החקלאות של ארצות הברית בשלושה מפעלים. כמעט 200 מפקחים נדבקו בנגיף ופיתחו תסמינים. חודש לאחר מכן, לאחר פרסום הסיכון של נגיף הקורונה, החלה מחלקת החקלאות לצייד את פקחיה במסכות. נואם אמרה שהמפעל במלוא פעילותו היה חשוב כיצרן מזון חיוני. 48 מעובדי המפעל אושפזו. בספטמבר 2020, בעיצומה של התפרצות נוספות של המגפה, הודיעה נואם שהיא תקצה 5 מיליון דולר למימון קמפיין לעידוד התיירות למדינה. היא השתמשה ב-819,000 דולר מכספים אלו כדי שמחלקת התיירות של המדינה תריץ סרטון באורך של 30 שניות בפוקס ניוז שבו היא הופיעה במהלך הוועידה הארצית של הרפובליקנים של אותה שנה. באותו חודש, 550 סטודנטים באוניברסיטאות של המדינה נדבקו בנגיף בנוסף ל-200 מקרים בבתי הספר. באוקטובר, כאשר דווח בדקוטה הדרומית המספר הגבוה ביותר ביחס לגודל האוכלוסייה בכל ארצות הברית, ובתי החולים החלו לתת עדיפות לטיפול במקרי קורונה קשים על פני מקרים קלים, אמרה נואם שמספר המקרים הגבוה נבע ממספר בדיקות רבות יותר, על אף ששיעור התוצאות החיוביות וסך מקרי האשפוז גדלו אף הם. בפברואר 2021 חתמה נואם על חוק להגבלת האחריות האזרחית בכמה סוגי חשיפות לנגיף. החוק הגן על ספקי שירות רפואי וסוגי עסקים אחרים, כולל אלו שמכרו ציוד מגן אישי, מתביעות משפטיות, אלא אם כן ההדבקות היו כתוצאה מהזנחה פושעת, פזיזות, או התנהלות בלתי הולמת במכוון. ביולי 2021 מתחה נואם ביקורת על מושלים רפובליקנים אחרים על הטלת הוראות מחייבות נגד המגפה ועל כך שהם ניסו "לשכתב את ההיסטוריה" בנוגע לכך. היא טענה שדקוטה הדרומית נלחמה ביעילות נגד המגפה באמצעות עריכת בדיקות ובידודים. למעשה, דקוטה הדרומית עמדה במקום העשירי בשיעור מקרי המוות, ובמקום השלישי בסך כל מקרי ההדבקה באותה עת. שנתיים לאחר מכן עמדה המדינה במקום ה-22 בשיעור מקרי המוות ובמקום ה-26 בסך כל מקרי ההדבקה בקרב כל מדינות ארצות הברית. ביולי 2021 הוציאה נואם את מזכיר מחלקת בתי הסוהר של דקוטה הדרומית, מייק ליידהולט, לחופשה מנהלית, ופיטרה את נציב בתי הסוהר, דרין יאנג ואת סגניתו, ג'ניפר דרייסק, לאחר שקיבלה הודעה אנונימית עם תלונות שנגעו לתשלומים, כיסוי רפואי, ומקרים של הטרדה מינית. בהמשך הודיע ליידהולט על פרישתו. מאוחר יותר באותו חודש, לאחר שנפגשה עם עובדי שירות בתי הסוהר, על אף המשך מגפת הקורונה, הסירה נואם את החיוב על חבישת מסכות במתקני הכליאה. באוגוסט אותה שנה הכריזה נואם שקבוצת CGL, חברה מקליפורניה, נשכרה תמורת 166,410 דולר כדי לערוך בדיקה מקיפה של פעילות מחלקת בתי הסוהר. באותה עת פוטרה מנהלת מחלקת התעסוקה בבתי הסוהר, וכן שני עובדי מחלקה נוספים. מנהלת מחלקת התעסוקה, סטפני באווק, הגישה בסופו של דבר תלונה לנציבות שוויון הזדמנויות בעבודה, על כך שלכאורה היא קיבלה תגמול על דיווח על הטרדה מינית על ידי יאנג. ב-14 במרץ 2022 היא הגישה תביעה בבית משפט פדרלי מחוזי על כך שהיא פוטרה מפני שהיא דווחה על מקרי הטרדה מינית במקום עבודתה. ביוני 2021 הודיעה נואם על שליחת כוחות המשמר הלאומי של דקוטה הדרומית לגבול ארצות הברית–מקסיקו בטקסס. המיליארדר מטנסי ויליס ג'ונסון ורעייתו ריבה הודיעו שהם יתרמו את הכספים שנדרשו למימון שליחת הכוחות. ב-22 בספטמבר אותה שנה, תבע המרכז ליושרת הציבור (Center for Public Integrity) את המשמר הלאומי של דקוטה הדרומית ואת מחלקת ההגנה של ארצות הברית בבית המשפט הפדרלי לערעורים במחוז קולומביה כדי לקבל מסמכים בנוגע לשליחת הכוחות ובנוגע לתרומה. חוק ההגנה הלאומית של 2022 אסר על אנשי המשמר הלאומי לחצות את גבולות המדינות כדי לבצע משימות שהתשלום עליהם התקבל מתורמים פרטיים. לקראת יום העצמאות של ארצות הברית ב-2021, ביקשה נואם לערוך מופע זיקוקין די-נור בהר ראשמור, ולשם כך עתרה נגד מזכירת הפנים של ארצות הברית, דב האלנד. תצוגות זיקוקין נאסרו באתר הר ראשמור ב-2009 על ידי שירות הפארקים הלאומיים של ארצות הברית עקב סכנת שרפות ומסיבות נוספות. לצורך ייצוג בעתירה, שכרה נואם את משרד עורכי הדין מוושינגטון די. סי. קונסובוי ומקרתי, כשעלות הייצוג הגיעה מכספי משלמי המיסים בדקוטה הדרומית. בית המשפט הפדרלי של מחוז דקוטה הדרומית דחה את העתירה, כאשר השופט רוברטו לאנג מצא שארבע מתוך חמש הסיבות שניתנו לאיסור על ידי שירות הפארקים הלאומיים ועל ידי האלנד היו תקפים. ב-13 ביולי עתרה נואם בערעור בפני בית המשפט הפדרלי השמיני לערעורים של ארצות הברית. ב-14 במרץ 2022 שוב דחה שירות הפארקים הלאומיים את בקשתה של נואם להתיר מופע זיקוקין בהר ראשמור ביום העצמאות של אותה שנה, בציינו את התנגדותם של האינדיאנים ואת האפשרות של שרפות כסיבה לכך. נואם מתנגדת לנישואים של זוגות מאותו המין. ב-2015 היא הביעה את התנגדותה לפסק דין אוברגפל נגד הודג'ס של בית המשפט העליון של ארצות הברית שקבע שאיסור על נישואים חד-מיניים נוגד את החוקה. ב-8 במרץ 2021 הכריזה נואם בציוץ בטוויטר שהיא תחתום על חוק להגינות בספורט הנשים (Fairness in Women's Sports Act), שאוסר על ספורטאים טרנסג'נדרים להתמודד מול נשים בנבחרות ספורט של בתי ספר וקולג'ים. חלק ממבקרי החוק אמרו שהם לא מודאגים מכך שהוא ירחיק בתי עסק ויגרום למדינה להוצאות. ב-19 במרץ הטילה נואם וטו חלקי על החוק, וכתוצאה מכך הוא שונה, לא רק בניסוחו. ב-29 במרץ עקף בית הנבחרים של דקוטה הדרומית את הווטו ברוב של 67 מול 2. החוק הוחזר לנואם לבדיקה מחדש, והיא הטילה עליו וטו שוב. הפעם לא עלה בידו של בית הנבחרים לעקוף את הווטו לאחר ש-45 הצביעו בעד החוק ו-24 התנגדו (נדרש רוב של 47 לעקיפת וטו). פרשנים שמרנים רבים מתחו ביקורת על הטלת הווטו של נואם. במרץ 2021 חתמה נואם על חוק לסירוב על רקע דתי. החוק תיקן את חוק תיקון חופש הדת (State Religious Freedom Restoration Acts) של דקוטה הדרומית כך שיאפשר לבעלי עסקים לסרב לתת שירות או למכור מוצרים על רקע אמונתם הדתית לאנשים מסוימים על רקע נטייתם המגדרית או המינית. החוק ספג ביקורת מצד קבוצות לזכויות האזרח שאמרו שהוא יאפשר אפליה נגד להט"בים, נשים ובני מיעוטים. היה זה החוק המרכזי הראשון בתחום זה שנחתם לאחר שש שנים, והוא דומה לחוק שנחתם ב-2015 על ידי מושל אינדיאנה מייק פנס. ב-2020 התנגדה נואם לשני משאלי עם להפיכת השימוש בקנאביס לשימוש רפואי ולשימוש כסם לחוקי בדקוטה הדרומית, באומרה, "העובדה היא, שמעולם לא הכרתי אף אחד שנעשה חכם יותר כתוצאה מעישון קנאביס. זה לא טוב עבור הילדים שלנו. וזה לא יגרום להפוך את הקהילות שלנו לטובות יותר". לאחר ששני משאלי העם עברו, הגישו נואם ושני קציני משטרה עתירה משפטית כדי שתתקבל החלטת בית משפט נגד שימוש חוקי בקנאביס כסם על פי התיקון לחוקת דקוטה הדרומית. ב-8 בפברואר 2021 פסלה שופטת בית משפט בדקוטה הדרומית, כריסטינה קלינגר, את התיקון כנוגד את החוקה. לאחר הפסיקה, שקלה נואם גם להשהות את יישום השימוש הרפואי בקנאביס לשנה. בסופו של דבר, לא נשאו מאמציה אלו פרי, וב-1 ביולי 2021 הפך הקנאביס הרפואי בדקוטה הדרומית לחוקי. נואם גם התנגדה לגידול קנבוס, והטילה וטו על הצעת חוק שעברה בשני בתי המחוקקים של דקוטה הדרומית ב-2019 להפיכתו לחוקי. היא אמרה, "אין שאלה בנוגע לכך שהפיכת הקנבוס לחוקי, כמו קנאביס רפואי, היא חלק מאסטרטגיה רחבה יותר לחתור תחת אכיפת חוקי הסמים ולהפוך חוקיות המריחואנה לבלתי נמנעת". נואם טענה שהבחירות לנשיאות של 2020, בהן ניצח ג'ו ביידן את דונלד טראמפ, היו נגועות בהונאת בחירות. ב-20 בדצמבר 2020 הודתה נואם בשתיקה בתוצאות הבחירות, כאשר היא עשתה שימוש במונח "ממשל ביידן" במהלך נאום התקציב המדינתי השנתי שלה, אך אף לאחר ההשבעה של ג'ו ביידן לנשיאות ארצות הברית, היא עדיין סירבה לקבל את העובדה שבחירות היו חופשיות והוגנות. בתחילה הייתה נואם מיועדת להיות אחת משלושת האלקטורים מטעם טראמפ בדקוטה הדרומית, אך בהמשך ויתרה על כך. בבחירות זכו טראמפ ופנס ב-261,043 קולות בדקוטה הדרומית מול 150,471 הקולות שקיבלו ביידן והאריס. לאחר ההסתערות על הקפיטול ב-6 בינואר 2021, שהפריעה לספירת קולות חבר האלקטורים בבחירות לנשיאות, דיברה נואם נגד מעשי האלימות, באומרה, "כולנו רשאים למחות מחאה שקטה. אלימות אינה חלק מכך". יום לאחר ההסתערות על הקפיטול, כינתה נואם את שני הסנאטורים הדמוקרטים החדשים שנבחרו מטעם ג'ורג'יה, ג'ון אוסוף ורפאל וורנוק, "קומוניסטים" במאמר שכתבה לאתר The Federalist, ועוררה ביקורות מצד הדמוקרטים במדינתה. בבחירות המקדימות לנשיאות של המפלגה הרפובליקנית ב-2024, תמכה נואם בטראמפ בעצרת בחירות שהתקיימה בספטמבר 2023 ברפיד סיטי. טראמפ הזמין את נואם להופיע איתו בעצרת בחירות במרץ 2024 בעיר ונדליה שבאוהיו. מאז הכרזתו של טראמפ על התמודדותו בבחירות, העלו פרשנים השערות שהוא עשוי לשקול את בחירתה של נואם כשותפתו למרוץ. בספטמבר 2023, כאשר נשאלה נואם על ידי רשת החדשות Newsmax אם היא תסכים לשמש כשותפתו של טראמפ למרוץ, היא השיבה שהדבר יגרום לה להתרגשות. בוועידת הפעולה הפוליטית השמרנית (Conservative Political Action Conference) שהתקיימה בפברואר 2024, נקשר שמה של נואם יחד עם ויווק רמאסוואמי כשני הנוכחים באירוע בעלי הסיכויים הגבוהים ביותר לשמש בתפקיד, והשניים קיבלו 15 אחוזים מהקולות כל אחד בהצבעה בלתי רשמית. באותו חודש הודה טראמפ שנואם הייתה אחת מהשמות ברשימה הכמעט סופית שלו למועמדים לשותפות למרוץ לצידו. במרץ דיווחה רשת CNN שנואם היא אחת מארבעת האישים שטראמפ גילה עניין מוגבר בהם בבחירת שותפו למרוץ. ב-1992 נישאה נואם לביירון נואם. לשניים שלושה ילדים. ב-2011, כאשר היא עברה לוושינגטון די. סי. כדי לשמש בתפקידה בקונגרס, המשיכה המשפחה להתגורר בחווה ליד קסטלווד שבדקוטה הדרומית. נואם היא פרוטסטנטית באמונתה הדתית, ומשפחתה פעילה בכנסיית פורסקוור בווטרטאון שבדקוטה הדרומית. ב-2022 פרסמה נואם את האוטוביוגרפיה שלה בשם "לא הרודיאו הראשון שלי: שיעורים מלב הארץ" (Not My First Rodeo: Lessons from the Heartland). מדיה וקבצים בנושא קריסטי נואם בוויקישיתוף אתר האינטרנט הרשמי של קריסטי נואם קריסטי נואם באתר אגודת המושלים הלאומית (באנגלית) קריסטי נואם באתר בית הנבחרים (באנגלית) קריסטי נואם, באתר המדריך הביוגרפי של הקונגרס של ארצות הברית (באנגלית) קריסטי נואם, ברשת החברתית פייסבוק קריסטי נואם, ברשת החברתית אקס (טוויטר) קריסטי נואם, ברשת החברתית אינסטגרם קריסטי נואם, סרטונים בערוץ היוטיוב O'Brien, Michael (November 17, 2010). "House elects Reps Noem, Scott to leadership". The Hill. Capitol Hill Publishing Corp. Archived from the original on November 16, 2020. Bolton, Alexander (January 1, 2011). "A new order: House power players to watch in the 112th Congress". The Hill. Capitol Hill Publishing Corp. Archived from the original on November 16, 2020. Brady, Jessica (March 2, 2011). "NRCC Expanding Regional Team in 2012 Noem, Pompeo Among Members With Regions". Roll Call. CQ-Roll Call, Inc. Archived from the original on August 11, 2018. Heil, Emily (January 19, 2012). "Kristy Noem: Capitol Hill's most powerful intern". The Washington Post. Archived from the original on November 16, 2020. Min Kim, Seung (May 7, 2012). "Rep. Kristi Noem earns her bachelor's degree". Politico. Archived from the original on November 16, 2020. T.W. Farnam (April 20, 2011). "The Influence Industry: New Republicans play an old fundraising game". The Washington Post. Archived from the original on November 16, 2020. "Noem: SD Needs Better Energy Policy". KELO-TV. March 3, 2011. Archived from the original on March 11, 2011. Workman, Kurtis (December 9, 2010). "New South Dakota Congresswoman Say Ethanol Subsidy Good For Recovery". PlainsDaily.com. Archived from the original on December 13, 2010. Ross, Denise (May 13, 2011). "South Dakota Rep. Noem joins Thune in opposing end to oil tax breaks". Mitchell Republic. Archived from the original on May 1, 2021. Larsen, Kevin (November 18, 2014). "Noem To Continue Fight For Keystone XL". AM 610 KCSR. Chadron, Nebraska. Archived from the original on January 2, 2015. "Noem seeks off-shore oil drilling". Rapid City Journal. April 1, 2011. Archived from the original on November 16, 2020. "Noem wants to expand offshore energy production". KEVN-LD. March 31, 2011. Archived from the original on October 3, 2011. Sturgis, Sue (February 21, 2011). "House votes to halt strict coal ash rules, but fight will continue in Senate". Facing South. Institute for Southern Studies. Archived from the original on November 16, 2020. Woster, Kevin (September 9, 2010). "Noem continues assault on Johnson wilderness plan". Rapid City Journal. Archived from the original on November 16, 2020. Woster, Kevin (March 20, 2011). "Rough road ahead in Congress for Johnson wilderness plan". Rapid City Journal. Archived from the original on November 16, 2020. Retrieved March 20, 2011. Ellis, Jonathan (October 9, 2010). "Kristi Noem's stance on Buffalo Gap draws ire from unexpected source". Argus Leader. Archived from the original on January 17, 2013. "National Defense Authorization Act for FY 2014". govinfo.gov. GovInfo. December 2013. Archived from the original on September 1, 2022. Woster, Kevin (December 13, 2012). "Noem Gains Seat on House Armed Services Committee, Stays on Agriculture". Rapid City Journal. Archived from the original on August 3, 2022. Wischmeyer, Beth (March 29, 2011). "Reaction to speech splits along party lines". Argus Leader. Sioux Falls, South Dakota. Archived from the original on January 17, 2013. "GOP House candidate wants to stop Democrat plans". KSFY-TV ABC. Associated Press. June 25, 2010. Archived from the original on March 23, 2012. Montgomery, David (January 20, 2011). "Noem, Republicans say replacement health care proposals on the way". Rapid City Journal. Lee Enterprises. Archived from the original on November 16, 2020. Ferguson, Dana (January 29, 2017). "Rep. Noem supports suspending U.S. refugee program". Argus Leader. Blake, Aaron (January 31, 2017). "Whip Count: Here's where Republicans stand on Trump's controversial travel ban". The Washington Post. Archived from the original on November 16, 2020. Strubinger, Lee (December 7, 2017). "SD Congressional Delegation Pushes Forward On Tax Reform Despite Doubts". South Dakota Public Broadcasting. Archived from the original on August 5, 2022. Wong, Scott; Jagoda, Naomi (March 6, 2018). "Rep. Kristi Noem pushing for online sales tax bill in omnibus". The Hill. Archived from the original on November 16, 2020. Lawrence, Tom (March 11, 2011). "S.D. Rep. Noem pushes for big cuts in federal spending". Mitchell, South Dakota The Daily Republic. Forum Communications. Archived from the original on July 28, 2013. Miller, Emily (February 14, 2011). "Rep. Kristi Noem: Head of the Class". Human Events. Archived from the original on January 10, 2022. - King, Ledyard (March 10, 2011). "Balanced budget push renewed in D.C." Argus Leader. Archived from the original on January 17, 2013. "Rep. Kristi Noem to run for South Dakota governor". Politico. November 14, 2016. Archived from the original on November 16, 2020. Rep. Kristi Noem wins South Dakota GOP governor primary". FOX News. Associated Press. June 6, 2018. Archived from the original on August 16, 2018. "State of South Dakota Secretary of State Official Election Results". June 5, 2018. Archived from the original on October 4, 2018. "South Dakota Election Results". The New York Times. November 6, 2018. Archived from the original on November 16, 2020. "Gov Noem announces for re-election". KELO (AM). November 12, 2021. Archived from the original on November 12, 2021. "Haugaard formally announces run for governor". KSFY-TV. November 17, 2021. Archived from the original on November 17, 2021. "Democratic leader Jamie Smith running for Governor". KELO-TV. February 1, 2022. Archived from the original on March 12, 2022. Nord, James (January 5, 2019). "Kristi Noem sworn in as South Dakota's first female governor". Associated Press. Archived from the original on November 16, 2020. Woster, Kevin. (March 1, 2010). "Long after abortion wars, resentment toward Chris Nelson lingers". Rapid City Journal. Archived from the original on November 16, 2020. Hollingsworth, Barbara (June 15, 2010). "Pro-life women take political center stage". San Francisco Examiner. Archived from the original on May 18, 2020. Kaczke, Lisa (March 20, 2019). "Gov. Kristi Noem signs pro-life bills into law". Argus Leader. Archived from the original on November 16, 2020. "South Dakota governor signs bills aimed at curbing abortion". ABC News. Associated Press. March 20, 2019. Archived from the original on November 16, 2020. Iyer, Kaanita (July 4, 2022). "South Dakota governor defends state's abortion 'trigger' ban when asked if 10-year-old should be forced to give birth". CNN. Archived from the original on August 28, 2022. Brown, Alleen (May 23, 2019). "Pipeline Opponents Strike Back Against Anti-Protest Laws". The Intercept. Kaczke, Lisa (January 28, 2020). "Gov. Kristi Noem finalizes her 2020 riot boosting legislation". Argus Leader. "As daughter sought state license, Noem summoned agency head". AP News. September 27, 2021. Archived from the original on September 27, 2021. Greenwood, Max (September 27, 2021). "Noem draws scrutiny for meeting with official as daughter sought state license". The Hill. Archived from the original on September 30, 2021. Groves, Stephen (September 28, 2021). "South Dakota AG reviewing Noem's meeting with daughter". Associated Press. Archived from the original on October 1, 2021. Groves, Stephen (September 29, 2021). "AG Ravnsborg reviewing Gov. Noem's meeting with state official over daughter's license application". Rapid City Journal. Associated Press. Archived from the original on October 3, 2021. Salcedo, Andrea (February 24, 2021). "South Dakota AG pushed by critics to resign over new evidence in fatal car incident: 'He knew what he hit and he lied'". The Washington Post. Archived from the original on July 15, 2021. Sneve, Joe (June 21, 2022). "Senate convicts AG Jason Ravnsborg of malfeasance of office after pedestrian death, votes to have him removed". Argus Leader. Sioux Falls, SD. Greenwood, Max (October 18, 2021). "South Dakota GOP lawmakers summon two employees for Noem inquiry". The Hill. Archived from the original on October 21, 2021. Sherry Bren testifies before the SD Legislature's Government Operations and Audit Committee (GOAC), Dakota News Now, Dec. 15, 2021. McDade, Aaron (December 14, 2021). "Sherry Bren Felt 'Intimidated' by Gov. Kristi Noem, Kassidy Peters at Meeting Over License". Newsweek. Archived from the original on December 25, 2021. "Addressing the Governor's unacceptable actions in matters related to the appraiser certification program". South Dakota Legislature. Legislative Research Council. February 24, 2022. "Addressing the Governor's unacceptable actions in matters related to the appraiser certification program". South Dakota Legislature. Legislative Research Council. March 1, 2022. Groves, Stephen (March 31, 2020). "Legislature rejects extending Noem's shutdown authority or letting her close gun stores". Rapid City Journal. Associated Press). Archived from the original on August 21, 2021. "South Dakota governor uses coronavirus relief funds for $5 million tourism ad despite COVID surge". CBS News. September 10, 2020. Archived from the original on November 16, 2020. Nauman, Talli (November 23, 2020). "South Dakota gripped by pandemic amid Kristi Noem's no-mask approach". The Guardian. Archived from the original on December 16, 2020. Pilkington, Ed (November 19, 2020). "Kristi Noem rigidly follows Trump strategy of denial as Covid ravages South Dakota". The Guardian. Archived from the original on December 25, 2020. Beaumont, Thomas; Groves, Stephen (May 5, 2020). "'A resume for future office': Virus tests a GOP governor". Associated Press. Archived from the original on November 16, 2020. Groves, Stephen (November 16, 2020). "As deaths spiral, South Dakota governor opposes mask rules". ABC News. Associated Press. Archived from the original on January 21, 2021. Groves, Stephen (August 26, 2020). "South Dakota's Noem speaks at RNC as state virus cases rise". AP News. Associated Press. Archived from the original on November 6, 2020. Kaczke, Lisa (August 26, 2020). "Gov. Kristi Noem lauds Trump, ignores coronavirus in RNC speech". Argus Leader. "House Bill 1297 – 2020 Session". South Dakota Legislature. Legislative Research Council. Hayworth, Bret (March 13, 2020). "Noem orders South Dakota K-12 schools to close next week; Iowa, Nebraska holding off on similar moves". Sioux City Journal. Conlon, Shelly (April 6, 2020). "Schools to remain closed for rest of academic year: What that means for Sioux Falls". Argus Leader. "Noem Issues New Executive Order in COVID-19 Response". South Dakota Association of Healthcare Organizations. April 7, 2020. Archived from the original on February 1, 2022. STEPHEN GROVES, South Dakota testing hydroxychloroquine to prevent COVID-19, AP, May 29, 2020. Bradner, Eric (April 14, 2020). "South Dakota governor faces criticism over refusal to issue stay-at-home order after pork plant outbreak". CNN. Archived from the original on November 16, 2020. "Arizona man dies after attempting to take Trump coronavirus 'cure'". The Guardian. Associated Press. March 14, 2020. Archived from the original on October 6, 2021. Witte, Griff (April 13, 2020). "South Dakota's governor resisted ordering people to stay home. Now it has one of the nation's largest coronavirus hot spots". The Washington Post. Archived from the original on November 16, 2020. Mitchell, Trevor J. (May 4, 2020). "Noem 'disappointed' Smithfield isn't sharing reopening plans". Argus Leader. RAFAEL BERNAL, HHS chief suggests workers are to blame for COVID outbreaks at meatpacking plants, THE HILL, 05/07/20. Schlosser, Eric (May 12, 2020). "America's Slaughterhouses Aren't Just Killing Animals". The Atlantic. Groves, Stephen; Beaumont, Thomas (September 3, 2020). "South Dakota spends $819,000 on Fox News ad pitching tourism in the state". The Billings Gazette. Associated Press. Archived from the original on September 4, 2020. Tesfaye, Sophia (September 12, 2020). "Is South Dakota's Kristi Noem, a Trump superfan, the nation's worst COVID governor?". Salon. "Noem blames surge in cases on testing as hospitals fill". Associated Press. October 13, 2020. Archived from the original on November 16, 2020. Nelson, Darsha (February 17, 2021). "Noem signs bill limiting liability for certain COVID-19 exposures". KNBN NewsCenter1. Archived from the original on February 18, 2021. Reston, Maeve (July 11, 2017). "Kristi Noem criticizes GOP governors who enacted Covid-19 mandates". CNN. Archived from the original on July 18, 2021. Sergio Hernandez, Byron Manley, Sean O’Key and Henrik Pettersson (March 20, 2023). "Tracking Covid-19 cases in the US", CNN. "Gov. Noem makes announcement regarding Department of Corrections". Hub City Radio (Press release). July 14, 2021. Shelly Conlon and Joe Sneve, Gov. Noem: Top prison officials fired following investigation, 3rd administrator placed on leave, Argus Leader, July 15, 2021. "Gov. Noem ends prison mask mandate despite lingering Covid 19 cases". KELO-TV. July 27, 2021. Archived from the original on July 27, 2021. "S.D. selects CGL Group to review Department of Corrections". KELO (AM). August 6, 2021. Archived from the original on August 6, 2021. "Former DOC worker official part of workplace misconduct fallout taking South Dakota to court". Argus Leader. March 16, 2022. Archived from the original on April 2, 2022. Horton, Alex (June 29, 2021). "South Dakota governor sending National Guard to Mexico border on mission funded by GOP megadonor". The Washington Post. Archived from the original on November 16, 2021. Hennigan, W.J. (June 29, 2021). "Billionaire GOP Donor Bankrolls National Guard Border Deployment". Time. Yost, Rae (September 30, 2021). "Lawsuit claims S.D. National Guard illegally withheld public documents". KELO-TV. Archived from the original on October 3, 2021. Vondracek, Christopher (December 16, 2021). "Defense bill would ban private donations for National Guard deployment". Jamestown Sun. Archived from the original on December 16, 2021 "South Dakota governor sues for fireworks at Mount Rushmore". The Atlanta Journal-Constitution. April 30, 2021. Archived from the original on July 31, 2021. "Complaint, Noem v. Haaland". South Dakota Governor. State of South Dakota. April 30, 2021. Archived from the original on May 20, 2021. "Governor Noem sues federal government to bring fireworks back to Mt. Rushmore". KELO-TV. April 30, 2021. Archived from the original on July 31, 2021. "Judge rules against Noem in fireworks lawsuit". KELO-TV. April 30, 2021. Archived from the original on July 31, 2021. "Appeal filed in lawsuit regarding Mount Rushmore". KELO-TV. July 13, 2021. Archived from the original on July 31, 2021. "Feds once again nix Noems Mount Rushmore Fireworks event". KSTP-TV. Associated Press. March 15, 2022. Archived from the original on April 4, 2022. "South Dakotans on gay marriage ruling: Joy, disappointment". Argus Leader. June 26, 2016. Bollinger, Alex (March 9, 2021). "South Dakota passes an anti-trans sports bill on International Women's Day". LGBTQ Nation. Archived from the original on March 14, 2021. Wargo, Abby (March 10, 2021). "Anti-trans bill could hurt state's college teams, cost state millions, sports official says". Argus Leader. "Noem issues 'style and form' veto that would substantially alter girls' and women's sports bill". KELO-TV. March 19, 2021. Archived from the original on July 20, 2021. "SD House Overrides Governor's Style and Form Veto". WNAX (AM). March 29, 2021. Archived from the original on July 20, 2021. Bernstein, Brittany (March 29, 2021). "South Dakota Governor Issues Final Veto on Transgender Sports Bill". National Review. "Transgender sports bill dies after veto override fails". KSFY-TV. Associated Press. March 29, 2021. Archived from the original on July 20, 2021. Jordan, Brittany (April 1, 2021). "Kristi Noem Has No Good Explanations For Vetoing The Girls' Sports Bill". Federal Inquirer. Archived from the original on July 20, 2021. "Noem Forfeits Girls' Sports for Woke Corps". Family Research Council. March 23, 2021. Archived from the original on July 20, 2021. John Riley, South Dakota Gov. Kristi Noem signs religious refusal bill allowing denials of service to LGBTQ people Archived February 8, 2022, at the Wayback Machine, MetroWeekly (March 12, 2021). "South Dakota Governor Signs Discriminatory 'Religious Freedom' Bill". The Advocate. March 11, 2021. Holmes, Juwan J. (March 12, 2021). "South Dakota passes "religious freedom" bill that could legalize discrimination". LGBTQ Nation. Archived from the original on March 16, 2021. "South Dakota Gov. Kristi Noem Signs Religious Refusal Bill, Creating First Major RFRA Law In Six Years". Human Rights Council. March 13, 2021. Sneve, Joe (October 26, 2020). "Personal freedom not part of Noem's thinking on legal pot in South Dakota". Argus Leader. Jaeger, Kyle (October 23, 2020). "South Dakota Governor Urges 'No' Vote On Marijuana Legalization Initiative In New Ad". Marijuana Moment. Archived from the original on June 2, 2021. "South Dakota's recreational marijuana law to be challenged in court". MJBizDaily. November 23, 2020. Archived from the original on January 30, 2022. Groves, Stephen (March 5, 2021). "Pot advocates cry foul on Noem using state funds for lawsuit". Associated Press. Archived from the original on January 30, 2022. Groves, Stephen (February 8, 2021). "South Dakota judge rejects amendment legalizing marijuana". Associated Press. Archived from the original on February 8, 2021. "Noem wants year delay to implement medical marijuana". KOTA-TV. February 10, 2021. Archived from the original on August 4, 2021. Lurken, Billy (March 11, 2021). "Bill To Delay Medical Marijuana In SD Fails In Senate". MitchellNow.com. Archived from the original on August 4, 2021. "Gov. Noem vetoes bill legalizing industrial hemp production". Associated Press. March 11, 2019. Archived from the original on January 30, 2022. Burns, Katelyn (November 8, 2020). "GOP lawmakers are refusing to acknowledge the reality that Biden won the election". Vox. Archived from the original on November 16, 2020. Groves, Stephen (January 28, 2021). "Noem refuses to say whether Biden victory was free and fair". Associated Press. Archived from the original on February 1, 2022. Mercer, Bob (December 13, 2020). "Lederman in, Noem out as S.D. Trump elector". KELO-TV. Archived from the original on December 25, 2020. Mercer, Bob (December 14, 2020). "Noem sent letters a week ago bowing out as one of South Dakota's presidential electors". KELO-TV. Archived from the original on February 3, 2021. Jorgensen, Don (January 6, 2021). "Governor Noem tweets violence in Washington 'right now must stop'". KELO-TV. Archived from the original on February 2, 2022. South Dakota governor calls new Georgia senators communists Archived February 2, 2022, at the Wayback Machine, Associated Press (January 9, 2021). Bycoffe, Aaron; Mejía, Elena; Radcliffe, Mary; Burton, Cooper; Groskopf, Christopher; Newman, Alex; Mangan, Andrew; Sweedler, Maya (April 24, 2023). "Which 2024 Republican Presidential Candidate Has The Most Endorsements?". FiveThirtyEight. "Trump calls Noem to podium at Ohio rally, comments on her appearance". South Dakota Searchlight. March 18, 2024. Smith, David (January 2, 2023). "2024 Veepstakes: who will Donald Trump choose as his running mate?". The Guardian. Fortinsky, Sarah (September 7, 2023). "Noem says she would be Trump's running mate 'in a heartbeat'". The Hill. Isenstadt, Alex (February 24, 2024). "CPAC straw poll results: Who should be Trump's VP pick?". Politico. Ray, Siladitya. "'All Solid': Trump Acknowledges VP Shortlist That Includes Former Primary Rivals". Forbes. Archived from the original on March 2, 2024. Holmes, Kristin; Treene, Alayna (March 22, 2024). "Trump's vice presidential shortlist is very long — and in flux". CNN. Hayworth, Bret (January 2, 2011). "Kristi Noem a 'fit for the times' as she takes office". Sioux City Journal. Archived from the original on November 16, 2020. Noem, Kristi (2022). Not My First Rodeo: Lessons from the Heartland. Twelve Books. ISBN 9781538707050. Archived from the original on July 10, 2022.